section_heading: Arbitražni postupak
paragraph_text: Nakon višegodišnjeg postupka, Vlada Republike Hrvatske je došla u posjed informacija o ilegalnim aktivnostima slovenske strane radi dodavanja novih dokumenata u spis arbitraže nakon što to više nije pravno bilo omogućeno, te o kontaktima predstavnika slovenske vlade s arbitražnim sucima radi nedopuštenog utjecaja na ishod arbitražnog postupka. U medijima su objavljeni transkripti i audiosnimci razgovora arbitražnog suca Jerneja Sokolca i predstavnice Republike Slovenije u arbitraži Simone Drenik, koji su dokazivali takve aktivnosti. U pismu slovenskom premijeru Miri Ceraru, hrvatski premijer Zoran Milanovića izjavljuje da su „vjerodostojnost i integritet arbitražnog postupka u cjelini do te mjere narušeni da nažalost Hrvatska nije mišljenja da se arbitražni proces može nastaviti u ovoj ili sličnoj formi“. Nakon toga je Hrvatski sabor odlučio o pokretanju službenog postupka za prestanak Sporazuma o arbitraži, te je Vlada RH poduzela službene diplomatske korake kojima raskida Sporazum o arbitraži. Nakon što je arbitražni sudac Jernej Sokolac dao ostavku (kao i slovenska zastupnica u postupku Mateja Drenik), ostavku je dao i arbitražni sudac Ronny Abraham, kojega je Međunarodni sud za pravo mora (koji nije vodio postupak, obzirom na slovensko inzistiranje na primjenu načela pravičnosti, ali su mu strane povjerile neke administrativne zadaće u postupku) bio imenovao na njegovo mjesto. Ostavku je dao i arbitražni sudac Budislav Vukas. Međutim se kod Stalnog arbitražnog suda imenuju dva nova arbitražna suca, te je dana 29. lipnja 2016. donijeta odluka kojom arbitri proglašavaju da je Sporazum o arbitraži i dalje na snazi,<ref> te potom 29. lipnja 2017. god. objavljuju svoju presudu<ref> - kojom bi Slovenija dobila znatno manje nego prema sporazumu Račan - Drnovšek iz 2001. godine, ali ipak znatno više nego što je hrvatska javnost spremna prihvatiti.<ref>